יוסי קליין הלוי

יוסי קליין הלוי (נולד ב-1953) הוא סופר, עיתונאי וחוקר תרבות ישראלי. משנת 2013 מרצה בבית המדרש לרבנים באמריקה. נולד בניו יורק, ושם גדל. סיים תואר ראשון בהיסטוריה יהודית בברוקלין קולג' בשנת 1975, למד לתואר שני בעיתונאות באוניברסיטת נורת'ווסטרן באוונסטון שבאילינוי וסיים בשנת 1978. בשנת 1980, ייסד עם חברים וערך את המגזין "ניו ג'ואיש טיימס", מגזין אוונגרדי ופורץ דרך שזכה להצלחה אך נסגר באפריל 1981, שמונה חודשים לאחר היווסדו, בשל הפסדים כספיים. בשנת 1982 עלה לישראל ביחד עם אשתו שרה. ב-1985 נעשה אודותיו הסרט התיעודי "קדיש" בבימויו של סטיב בראנד, המתמקד במערכת היחסים של הלוי עם אביו ניצול השואה. הסרט הוכתר על ידי העיתון הניו יורקי "וילג' ווייס" כאחד מעשרת הסרטים הטובים ביותר לשנת 1985. עבד ככתב בכיר במגזין הדו-שבועי "ג'רוזלם ריפורט", למן היווסדו בשנת 1990 ועד 2002. הלוי כתב טור ב"ג'רוזלם פוסט", כתב בקביעות על עניינים ישראלים עבור "לוס אנג'לס טיימס" ולפרקים כתב ב"הניו יורק טיימס" וב"וושינגטון פוסט". ספרו הראשון: זיכרונותיו של יהודי קנאי יצא לאור בשפה האנגלית בשנת 1995, ובו הוא מספר את סיפורו בשנות נעוריו כחסיד בתנועתו של מאיר כהנא ועל התפכחותו לבסוף מהפוליטיקה הקיצונית. בשנת 2001 התפרסם ספרו באנגלית: בפתח גן העדן: חיפוש אחר אלוהים עם נוצרים ומוסלמים בארץ הקודש. הספר הוא מסע רוחני בן שנתיים שערך הלוי, שהוא יהודי מסורתי, בקרבם של המוסלמים והנוצרים בישראל, ובמהלכו השתתף בתפילותיהם במנזרים ובמסגדים וחגג את חגיהם בניסיון לחוות את הקדושה, ללמוד מחוכמתם ולנסות למצוא את המשותף לשלוש הדתות: היהדות, הנצרות והאסלאם, תוך ניסיון להתגבר על הקונפליקטים רוויי הדמים בני אלפי השנים. הספר יצא לאור בשפה העברית בהוצאת כתר וראה אור בשנת 2009 בשפה הגרמנית. הלוי היה פעיל בניסיונות הפיוס במזרח התיכון ומכהן כיושב ראש של "הבית הפתוח", פרויקט חינוכי יהודי-ערבי בעיר רמלה. הוא היה אחד המייסדים וחבר מועצת המנהלים של פורום המדיה הישראלי-פלסטיני שאינו מתפקד עוד, אשר הפגיש בין עיתונאים ישראלים ופלסטינים. הוא מכהן כחבר הנהלה באגודה ישראלית למען יהודי אתיופיה. הלוי הוא חוקר בכיר במרכז שלם וכתבו הישראלי של העיתון הפוליטי הוושינגטוני "ניו ריפבליק", הוא חבר מערכת וכותב של המגזין "ארץ אחרת" ועורך עמית במגזין "תכלת". הלוי מרבה להרצות באוניברסיטאות שונות בארץ ובעולם על מדינת ישראל, על החברה הישראלית ועל הסכסוך הישראלי-ערבי. ב-2013 פרסם את ספרו באנגלית: "כחולמים: שבעה צנחנים שאיחדו את ירושלים ופילגו את ישראל" שיצא לאור בעברית ב-2017. ספר המספר על הקרבה, התעוזה, על הקרע והמחלוקת של שבעה לוחמי חטיבת הצנחנים במלחמת ששת הימים: חנן פורת, מאיר אריאל, יואל בן-נון, אריק אכמון, ישראל הראל, אודי אדיב ואביטל גבע. בפתח גן העדן: חיפוש אחר אלוהים עם נוצרים ומוסלמים בארץ הקודש ירושלים: מכון שלום הרטמן, הפקולטה למשפטים באוניברסיטת בר-אילן והוצאת כתר, 2007 כחולמים: שבעה צנחנים שאיחדו את ירושלים ופילגו את ישראל הוצאת דביר, 2017 מכתבים לשכן פלסטיני – עם מכתבי תגובה מקוראים פלסטינים, תרגמה ורד קלנר, הוצאת כרמל, סדרת "פרשנות ותרבות", 2021 Like Dreamers: The Story of the Israeli Paratroopers Who Reunited Jerusalem and Divided a Nation At The Entrance to the Garden of Eden: A Jew's Search for God with Christians and Muslims in the Holy Land. New York, Harper Collins, 2001 Am Eingang zum Garten Eden: Suche nach Hoffnung mit den Religionen im Heiligen Land, ISBN 978-3-8306-7371-2, EOS-Verlag, St. Ottilien, 2009 Memoirs of a Jewish Extremist. New York-Boston, Little Brown and Company, 1995 מדיה וקבצים בנושא יוסי קליין הלוי בוויקישיתוף אתר האינטרנט הרשמי של יוסי קליין הלוי יוסי קליין הלוי, ברשת החברתית פייסבוק יוסי קליין הלוי, ברשת החברתית אקס (טוויטר) יוסי קליין הלוי, ברשת החברתית Goodreads רשימת הפרסומים של יוסי קליין הלוי, בקטלוג הספרייה הלאומית יוסי קליין-הלוי(הקישור אינו פעיל), באתר מרכז שלם ריאיון עם קליין הלוי (באנגלית) מכּתביו: הבלוג של קליין הלוי, באתר The Times of Israel מאמריו על יעקב בירנבאום באתר מט"ח, בתוך: "תכלת", בהוצאת מרכז שלם מכתב לפלסטינים: אל תטעו בהבנת הנסיגה החד-צדדית מרצועת עזה, ארץ אחרת, 30 ביוני 2005 אחי, מחריבי, ארץ אחרת 26 באפריל 2001 ישראל שוב לבד?, הניו יורק טיימס, 1 בפברואר 2011 המשבר, ניו רפובליק, 16 במרץ 2010 Introspection as a Prerequisite for Peace, הניו יורק טיימס, 7 בספטמבר 2002 יוסי קליין הלוי, גרמניה והפצצה השיעית, באתר ynet, 11 בנובמבר 2007 The pattern of Palestinian rejectionism, ‏ Jewish World Review, ‏ 12 ביולי 2004 Kabbalah goes Hollywood, ‏ Jewish World Review, ‏ 30 באפריל 2004 ביקורת על ספריו: צור ארליך, ‏ביקורת על הספר "כחולמים", השילוח, 7, נובמבר 2017 נועם שיזף, "מכתבים לשכן פלסטיני" מנרמל את הכיבוש במסווה של דיבורי שלום, באתר הארץ, 9 במרץ 2022 גילי איזיקוביץ, מבשרי הפאנק היהודי, באתר הארץ, 15 בספטמבר 2009 אמיר בן-דוד, אל אל ישראל, באתר הארץ, 22 בספטמבר 2004 יאיר שלג, שותק עם נזירות, באתר הארץ, 23 בינואר 2003 רן שפירא, "בלונדיניות גבוהות" וספרים חדשים נוספים, באתר הארץ, 30 ביוני 2017